L 151/52
RO
Jurnalul Oficial al Uniunii Europene
2.6.2022
Transportatori aerieni din Rusia (65)
La 8 aprilie 2022, transportatorii aerieni din Rusia care operaseră una sau mai multe dintre aeronavele menționate la considerentul 4 sau 5 din Regulamentul de punere în aplicare (UE) 2022/594 al Comisiei (12) au fost incluși în anexa A la Regulamentul (CE) nr.
474/2006, prin Regulamentul de punere în aplicare (UE) 2022/594.
(66)
La 28 aprilie 2022, Agenția de Transport Aerian a Federației Ruse („FATA”) a informat Comisia că consideră nefondate orice acuzații de încălcare a standardelor internaționale aplicabile în materie de aviație civilă, precum și orice preocupări legate de siguranță menționate în Regulamentul de punere în aplicare (UE) 2022/594.
Cu toate acestea, FATA nu a furnizat nicio informație în sprijinul declarației sale.
(67)
În cadrul activităților sale de monitorizare continuă, Comisia a stabilit că există dovezi că transportatorul aerian I Fly a înscris aeronave menționate la considerentul 5 din Regulamentul de punere în aplicare (UE) 2022/594 în registrul aeronavelor din Rusia și că a operat cu bună știință aceste aeronave, încălcând standardele internaționale de siguranță relevante.
Înregistrarea aeronavelor în registrul rus s-a făcut fără consimțământul proprietarilor și fără o colaborare ulterioară în materie de siguranță cu Autoritatea Aeronautică din Irlanda, ca stat de înmatriculare recunoscut al acestor aeronave.
(68)
În conformitate cu Regulamentul de punere în aplicare (UE) 2022/594 și cu criteriile comune din anexa la Regulamentul (CE) nr.
2111/2005, Comisia consideră că, în ceea ce privește transportatorii aerieni din Rusia, lista transportatorilor aerieni care fac obiectul unei interdicții de exploatare pe teritoriul Uniunii trebuie să fie modificată pentru a include I Fly în anexa A la Regulamentul (CE) nr.
474/2006.
(69)
Este necesar ca statele membre să verifice în continuare conformarea efectivă a transportatorilor aerieni certificați de FATA cu standardele internaționale de siguranță relevante, acordând prioritate efectuării de inspecții la platformă la toți transportatorii aerieni respectivi, în temeiul Regulamentului (UE) nr.
965/2012.
Transportatori aerieni din Sudanul de Sud (70)
Transportatorii aerieni certificați în Sudanul de Sud nu au fost incluși niciodată în anexa A sau în anexa B la Regulamentul (CE) nr.
474/2006.
(71)
În ultimii patru ani, în Sudanul de Sud au avut loc patru accidente mortale, precum și o serie de alte accidente și incidente grave, care au implicat adesea aeronave cu numere de înmatriculare suspecte.
(72)
La 26 martie 2021, Comisia a deschis consultări oficiale cu Autoritatea Aeronautică Civilă din Sudanul de Sud (denumită în continuare „SSCAA”), în temeiul articolului 3 alineatul (2) din Regulamentul (CE) nr.
473/2006.
(73)
În schimbul de corespondență care a urmat, SSCAA a comunicat că certificatul de operator aerian („AOC”) al South Sudan Supreme Airlines, a cărui aeronavă fusese implicată într-un accident mortal, a fost suspendat și că, din cauza unor suspiciuni legate de înmatricularea aeronavei implicate în accidentul respectiv, SSCAA examina toți operatorii de aeronave și toate AOC-urile din țară.
De asemenea, SSCAA a comunicat că erau în desfășurare acțiuni de îmbunătățire în domeniul dezvoltării și revizuirii regulamentelor, manualelor și formării.
La 5 noiembrie 2021 au fost furnizate documente care includ informații privind programul de inspecție, supraveghere și audit al SSCAA, precum și rapoarte privind inspecțiile efectuate asupra anumitor transportatori aerieni și aeronave înmatriculate în străinătate care operează în Sudanul de Sud.
(74)
La 28 martie 2022, SSCAA a comunicat răspunsurile sale la chestionarul trimis de Comisie la 26 martie 2021.
Potrivit acestora, SSCAA nu a dezvoltat și nu a implementat încă un sistem de supraveghere eficace.
De asemenea, SSCAA menționează că, deși nu a eliberat nicio licență sau AOC și nu există aeronave înmatriculate în țară, SSCAA a eliberat permise de operare aeriană aeronavelor înmatriculate în străinătate astfel încât acestea să poată opera în Sudanul de Sud.
Nu există nicio dovadă a unei activități de supraveghere care să conducă la eliberarea unor astfel de permise sau a unei monitorizări continue relevante.
(12) Regulamentul de punere în aplicare (UE) 2022/594 al Comisiei din 8 aprilie 2022 de modificare a Regulamentului (CE) nr.
474/2006 în ceea ce privește lista transportatorilor aerieni care fac obiectul unei interdicții de exploatare sau sunt supuși unor restricții operaționale pe teritoriul Uniunii (JO L 114, 12.4.2022, p. 49).